

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 15.septembrī Nr.**470**  (prot.Nr.**20**, **19**.§)

# Par atbalstu rezidentiem

Pamatojoties uz Daugavpils pilsētas domes (turpmāk – Dome) 2008.gada 31.janvāra saistošo noteikumu Nr.2 „Pašvaldības stipendijas piešķiršanas kārtība” 5.11.punktu, izskatot SIA „Daugavpils reģionālā slimnīca” (turpmāk – Slimnīca) 2016.gada 29.augusta vēstuli Nr.1.14/681, ņemot vērā, ka 2016.gada 19.jūlijā starp Slimnīcu un Rīgas Stradiņa universitāti noslēgts līgums Nr.6.2.-25/2016/0604 par maksas rezidentu Eduardu Golubevu un Dinu Jeršovu studiju maksu, 2015.gada 30.septembrī starp Slimnīcu un Eduardu Golubevu noslēgts līgums Nr.263/15\_SD, kurā Eduards Golubevs apņemas pēc rezidentūras pabeigšanas nostrādāt Slimnīcā vismaz piecus gadus, un 2015.gada 30.septembrī starp Slimnīcu un Dinu Jeršovu noslēgts līgums Nr.264/15\_SD, kurā Dina Jeršova apņemas pēc rezidentūras pabeigšanas nostrādāt Slimnīcā vismaz piecus gadus, ņemot vērā Daugavpils pilsētas domes Veselības aprūpes plānošanas komisijas 2016.gada 30.augusta sēdes protokolu Nr.11 par attiecīgo ārstu-speciālistu nepieciešamību ārstniecības iestādēs, Daugavpils pilsētas domes Izglītības un kultūras komitejas 2016.gada 8.septembra sēdes protokolu Nr.17, Daugavpils pilsētas domes Finanšu komitejas 2016.gada 8.septembra sēdes protokolu Nr.23, atklāti balsojot: PAR – 12 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Segt izdevumus, kas saistīti ar rezidenta Eduarda Golubeva apmācību Rīgas Stradiņa universitātē, EUR 2950,00 (divi tūkstoši deviņi simti piecdesmit *euro)* apmērā studiju gadā, sākot ar otro studiju gadu, Domes Centralizētajai grāmatvedībai veicot pārskaitījumus atbilstoši Slimnīcas iesniegtajiem izdevumus pamatojošiem dokumentiem.

2. Segt izdevumus, kas saistīti ar rezidentes Dinas Jeršovas apmācību Rīgas Stradiņa universitātē, EUR 2950,00 (divi tūkstoši deviņi simti piecdesmit *euro)* apmērā studiju gadā, sākot ar otro studiju gadu, Domes Centralizētajai grāmatvedībai veicot pārskaitījumus atbilstoši Slimnīcas iesniegtajiem izdevumus pamatojošiem dokumentiem.

3. Slimnīcai nekavējoties, bet ne vēlāk kā nedēļas laikā, rakstveidā informēt Domes Izglītības un kultūras jautājumu komiteju par rezidentu, kas neizpilda ar ārstniecības iestādi noslēgtā līguma nosacījumus vai pārtrauc mācības rezidentūrā.

Domes priekšsēdētājs *(personiskais paraksts)* J.Lāčplēsis